Петър Димитров (футболист)
Петър Огнянов Димитров е български футболист. Роден на 28 февруари 1982 година в София, висок е 170 см и тежи 65 кг. Играе еднакво добре като офанзивен полузащитник и нападател. 

От 2020 г. е играч на ОФК Костинброд (Костинброд) .

Кариера 
Димитров е юноша на ПФК Левски (София), а след това играе последователно за Левски (Долна Баня), Ботев (Враца), Беласица (Петрич), Конелиано (Герман), ЦСКА, а от 2006 до 2008 г. защитава цветовете на Вихрен (Сандански). През лятото на 2008 г. той подписва договор с Берое за 1+1 години. В „Б“ група Димитров се налага като основен играч по дясното крило и записва 21 мача, в които отбелязва 4 гола. В елита неговите изяви се запомнят най-вече с мача Левски – Берое на ст. „Георги Аспарухов“. В 81-вата минута Петър Димитров вкарва победния гол в срещата. Той изиграва 13 мача от „А“ група и първенството с фланелката на Берое през есента на 2009 г. и отбелязва три гола. През зимата на 2009/2010 г. Димитров преминава в Славия (София), където записва 10 срещи, но не отбелязва гол и често влиза като резерва. След като Емил Велев става старши треньор на Славия, Димитров е нежелан от новия наставник и след края на сезона той разтрогва договора си с „белите“. Връща се в Берое, където играе 1 година. След привличането на класни чужденци, Димитров е ненужен в отбора и си тръгва. След няколко месеца той е повикан от новия треньор на Славия – Мартин Кушев, но отново остава там за 1 година. После играе по 1 сезон в Нефтохимик (Бургас), Локомотив (София) и Локомотив (Мездра). През 2016 г. преминава в Етър.

Източници 
 Профил  в sportal.bg

Български футболисти
Футболисти на ПФК ЦСКА (София)
Футболисти на Берое
Футболисти на Славия (София)
Футболисти на Нефтохимик (Бургас)
Футболисти на Ботев (Враца)
Футболисти на „Спартак“ (Плевен)
Футболисти на Беласица (Петрич)
Футболисти на Вихрен (Сандански)
Футболисти на Локомотив (Мездра)
Футболисти на Локомотив (София)
Футболисти на ОФК Етър (Велико Търново)
Родени в София